Românii trebuie să plătească tot mai mult pentru un kilogram de roșii. De exemplu, au ajuns să coste chiar și 60 de lei/kg în piețele din București. În piețele din alte orașe, oamenii nici nu le cumpără, deoarece sunt prea scumpe.
Fermierii vor să-și amortizeze cheltuielile pentru roșii
Explicația venită din partea fermierilor este că prețurile sunt ridicate pentru creșterea roșiilor în această perioadă a anului. Astfel, ei vor să-și amortizeze cheltuielile.
Totodată, comercianții au spus că în timp o să se ieftinească.
Între timp, roșiile din Italia și Grecia se vând mai bine în Craiova, deoarece sunt mai ieftine.
Un fermier a explicat de ce acestea sunt mai ieftine. El spune că în țările menționate anterior este vorba despre alte condiții meteorologice și alte producții.
Potrivit fermierului, situația este mai dificilă în România. Producătorul român rămâne cu un profit de 2-3 lei, spune el.
"Legumele care vin din import sunt puțin mai ieftine, pentru că acolo vorbim de alte condiții meteorologice, vorbim de alte producții. Fermierul rămâne cu un profit de 2-3 lei", a explicat fermierul pentru Digi24.
Cumpărătorii au rămas uluiți din cauza prețurilor
Chiar și așa, cumpărătorii au rămas uluiți din cauza prețurilor. De exemplu, cineva a spus că mai bine își cumpără carne de porc, nu roșii. O altă persoană a spus că și-ar cumpăra maximum 2-3 roșii, de poftă, ci nu un kilogram.
Agricultorii au explicat că este mult de muncă pentru gustul autentic românesc. Totodată, ei spun că investiția pentru o suprafață de 1.000 mp ajunge pe la 10.000 de euro. În acest preț sunt incluse plantele, căldura și plantatul.
Un agricultor a oferit mai multe explicații. El a spus că prețurile vor fi mai ridicată până pe 20 aprilie. Ulterior, ele vor scădea. Agricultorul a spus și că roșiile vor înregistrate prețuri de 10-11 lei de Paște.
Un alt agricultor a spus că banii de la stat sunt prea puțini, comparativ cu investiția care trebuie făcută. Mai mult, el a spus că roșiile necesită efort și îngrijire zilnică.
Prețurile produselor alimentare au crescut și vor mai crește în perioada următoare
Românii se pregătesc pentru Paște, însă veștile nu sunt tocmai bune, având în vedere că prețurile produselor alimentare sunt în creștere. Atât producătorii, cât și comercianții prevăd scumpiri pentru o gamă largă de produse, inclusiv servicii legate de mâncare.
Cu scumpirile care se resimt din ce în ce mai mult, consumatorii caută soluții pentru a face față acestor costuri suplimentare în timp ce se pregătesc sărbătorirea Paștelui.
Potrivit unui sondaj recent, 26% dintre managerii din mediul de afaceri românesc anticipează creșteri de prețuri pentru produsele de zi cu zi.